
-------------------------------------------------------------------

          א.נ.,


הנדון: בקשה לקבלת מידע אודות אזיקים אלקטרוניים
                                     
	
למכתבך שבנדון להלן התייחסותנו:

1. בנוגע לשאלתך - בעניין כמות שנרכשה וכמות שכרגע משומשת בפועל) אזיקים אלקטרונים בשימוש כיום על ידי השב"ס וארגונים אחרים? 
מענה - הציוד אינו נרכש ע"י שב"ס. שב"ס משלם עבור ימי ליסינג כמות מינימום העומדת על 750 אזיקים. לאחרונה, בשל גידול במספר המפוקחים הנקלטים בתכנית, אושרה הרחבה של 250 אזיקים נוספים במסגרת התקש"ח. על תוספת זו משלמים פר שימוש. בפועל, ישנם 766 אזיקים בשימוש, נכון להיום. לשב"ס אין מידע אודות ארגונים אחרים, וממילא אינו מוסר מידע אודות ארגונים אחרים

1. בנוגע לשאלתך -  אודות הספק של האזיקים ומה העלויות של העסקאות הללו:
מענה - הספק הינו חברת G1. העלויות בהתאם ליום ליסינג עפ"י המכרז. העלות השנתית לשב"ס עבור אזיק אלקטרוני אחד הוא: כ- 59,000 ₪.

1. בנוגע  לשאלתך - האם כלל העלויות משולמים על ידי המדינה או גם האסירים צריכים לשלם? מענה - המפוקחים בפיקוח אלקטרוני אינם נושאים בתשלום כלשהו עבור השימוש בציוד. ככל שיגרמו לנזק לציוד, החברה תהיה רשאית לתבוע מהם את שיפויו (כמעט ולא קורה).

1. בנוגע לשאלתך - האם יש הגדרות על מאפיינים שהאזיקים האלקטרונים צריכים לכלול? כמו למשל טכנולוגיה מסוימת? או סוג מסוים? 
מענה - ישנם מאפיינים טכנולוגיים לאזיק האלקטרוני אשר מפורטים במכרז. בפועל, האזיק מושתת על טכנולוגיית RF (גלי רדיו).

1. בנוגע לשאלתך -  האם כלל האזיקים מספקים מיקום על בסיס GPS בלבד או שיש עוד טכנולוגיות מיקום מעורבות?
מענה -  האזיקים בשימוש היחידה אינם מושתתים על טכנולוגיית GPS ולכן אינם מספקים מיקום, למעט יציאה מהטווח שנקבע עבור המפוקח.



1. בנוגע לשאלתך - באיזה מקרים של איזה עבירות יש שימוש נפוץ באזיקים אלקטרונים? 
מענה - העבירות אשר הנאשמים בהן נעצרים בפיקוח אלקטרוני הינן מגוונות ולא ניתן להצביע בהכרח על עבירה נפוצה במיוחד. יחד עם זאת, ישנן עבירות שהחוק מחריג אותן משימוש באיזוק אלקטרוני. הינך מוזמן לעניין בחוק.

1. בנוגע לשאלתך - אודות הזמן הממוצע של מעצר בית עם אזיקים אלקטרונים, שבועות? חודשים? שנים?
מענה -  זמן ממוצע בפיקוח אלקטרוני הינו כחצי שנה.

1. בנוגע לשאלתך - מה קורה במידה ועצור מפר את תנאי השהייה שלו לפי האזיק האלקטרוני? האם המשטרה אחראית לנתר את המיקומים בזמן אמת ולהגיב להפרות? 
מענה - במידה שמפוקח מפר את תנאי מעצרו באיזוק, ישנו סדר פעולות המבוצע ע"י יחידת מעוז, בהתאם לסמכויות שהוקנו בחוק ובכללן, הליך מנהלי להפסקת מעצר באיזוק, והעברת המפוקח לריצוי יתרת מעצרו במתקן כליאה. כאמור, אין מדובר במכשיר המאכן את מיקומו של המפוקח ולכן המשטרה אינה מנתרת מיקום. אחריות הפיקוח הינה של שב"ס ומ"י מעורבת ככל שמפוקח בורח ממקום הפיקוח, קרי אירוע חירום, ע"מ לסייע באיתורו.

1. בנוגע לשאלתך - האם חל שינוי במספר העצירים במעצר בית עם צמיד אלקטרוני בעקבות הקורונה וריקון בתי הכלא? 
מענה - אכן, חל שינוי במספר העצורים בפיקוח בעקבות התפשטות נגיף הקורונה, וישנה מגמת עלייה משמעותית מספר המפוקחים הממוצע לתקופה המקבילה לתקופת הקורונה, מרץ-יולי 2019 - 436, ואילו היום מספר המפוקחים עומד על 766. 




                 בברכה, 
           (חתום במקור)
     עו"ד אילנה איבגי, ר/כ
בשם הממונה על חופש המידע

